**Нов български университет**

**Департамент „Национална и международна сигурност“**

**Изисквания към оформяне на докладите:**

Всеки доклад се състои от резюме и пълен текст на доклада на български език. Докладите, с включени резюмета към тях, се предават на техническия секретар на конференцията на хартиен и електронен носител в деня на конференцията.

**Резюмето (Summary) на доклада трябва да бъде в рамките до 150 знака и ключови думи (Keywords) до 5 думи, задължително предоставено на български и английски езици**. Шрифт: Times New Roman.

Пълният текст на докладите следва да бъде с максимален обем до 10 (десет) страници, включително таблици, фигури, ключови думи и резюме, използвана литература. Технически изисквания към оформяне на докладите:

* Формат на страниците: А4, Тор – 2 см, Bottom – 2 см, Left – 2 см, Right – 2 см;
* Шрифт: Times New Roman;
* Заглавие на доклада, отпечатано с главни букви – 14 pt., **Bold**, Center; звание и научна степен, име и фамилия на автора (съавторите), университет (организация, фирма) –12 pt., дясно подравнени. След един празен ред на английски език звание и научна степен, име и фамилия на автора (съавторите), **Bold**, университет (организация, фирма) –12 pt., дясно подравнени;
* След един празен ред – резюме и ключови думи;
* Основен текст: след един празен ред Justified, 12 pt, разстояние между редовете (Multiple): 1.15;
* Фигури: вмъкнати във формат jpg. на съответното място в текста, центрирани. Под фигурата – номер и наименование; шрифт **Bold**, 10 pt, центрирани.
* Таблици: вмъкнати във формат jpg. на съответното място в текста, центрирани. Над таблицата номер и наименование, шрифт *Italic*, 10 pt, дясно подравнени.
* Цитиране: под линия, по стандарт с номера от 1 до n (Footnote: Text 10 pt, ляво подравнени).
* Използвана литература: *Italic*, 10 pt., ляво подравнени.
* Без номерация на страниците.

**За улеснение използвайте приложения модел на форматиране:**

**Проследяване. Сигурност 4.0**

проф. д-р Николай Радулов,

Нов български университет

**Prof. Nikolay Radulov, PhD**

New Bulgarian University

***Резюме:*** Сигурност 4.0 променя изцяло философията и технологията на използване на съвременния разузнавателен инструментариум. Почти всеки аспект от съвременното технологично развитие е възможен за ползване и интензифициране на разузнавателните дейности и действия като цяло и Специалните разузнавателни средства в частност. Акцентира се на един от способите – външно наблюдение (проследяване).

***Ключови думи:*** разузнаване, проследяване, Сигурност 4.0, големи данни, интернет на нещата; виртуална, допълнена и смесена реалност; адитивни технологии, 3D-печатане, блокчейн технологии, изкуствен интелект, дронове, космически технологии.

***Summary:*** Security 4.0 completely changes the philosophy and technology of using modern intelligence tools. Almost every aspect of modern technological development is available to use and intensify intelligence activities and actions in general and Special intelligence means in particular. It focuses on one of the methods – surveillance.

***Keywords:*** Intelligence, Surveillance, Security 4.0, Big Data, Internet of Things; virtual, complementary and mixed reality; additive technologies, 3D-printing, block technology, artificial intelligence, drones, space technologies.

Несъмнено новите технологии с предимство ще навлязат в сферата на националната сигурност. Исторически голяма част от технологичните открития са свързани със специализирани научни и производствени звена на военните и службите за сигурност. За сигурност се отделят повече пари, отколкото за която и да е друга дейност. Ненапразно през последните 10-15 години в публичното пространство се употребява понятието *широка сигурност* – тоест под знаменателя на сигурността се вкарват всички дейности, които не се ползват с такава популярност и се финансират по-трудно. Такива са раждаемост, демографски проблеми, природни катаклизми – влезли в структурата на екологичната сигурност и др.

Важно е да се възприемат и обмислят технологиите на Четвъртата промишлена революция и Сигурност 4.0[[1]](#footnote-1) мащабно, извън контекста на прост инструментариум, в тясна взаимозависимост, в светлината на идеята за синергичност.

***Използвана литература:***

1. *Greengard, S., The Internet of Things, May, 2015, MIT press, Part 4.*
2. *Radulov, N., 2018, Internet of things. Security 4.0. Security&Future, STUME, p. 99*

**ВАЖНО! Отговорността за автентичността на съдържанието на докладите е на авторите.**

**Организаторите на конференцията си запазват правото да не приемат и да не публикуват доклади, които не отговарят на тематиката на конференцията, не са подготвени съгласно изискванията и/или не са получени до определения срок.**

**Всеки от авторите на доклади ще получи един екземпляр от сборника с материали от събитието след неговото отпечатване.**

1. „На всеки етап от промишленото развитие съответства етап на развитие на системата за сигурност. Затова, когато размишляваме за сигурността в потока от идеи за Промишленост 4.0 – то имаме предвид иновативни парадигми, технологии и техники на обезпечаване на сигурност, съответстващи на високите технологии, които можем да обединим под общото название Сигурност 4.0“. Radulov, N., 2018, Internet of things. Security 4.0. Security&Future, STUME, p. 99 [↑](#footnote-ref-1)